Viborger Samler, 1834-07-29
J Allg. Zeit. af 11te de læses, i en Skrivelse fra Kjøbenhavn, Beretning om den dristige Fortsættelse af Forfatningsværket, idet at Commissionen for Affattelsen af Provindsialstænders-Lovene, er beskjæftiget med et Udkast til en almindelig Communalforfatning og en Toldforordning. Om denne sidste hedder det her, at de fleste forberedende Arbeider ere tilendebragte, at man venter en betydelig Nedsættelse i Tolden og dens ligelige Fordeling, saa at navnligen i Holsteen Transittolden til Kiel vel ikke frigives, men sættes lige med Forholdene i Lybek, ved en ny Told paa den Chaussee, der skal anlægges imellem Altona og Lybek, hvilket Anliggende nu, efter Grev Reventlow Criminils Tilbagekomst, ventes rask fremmet, ligesom man ogsaa seer Resolution imøde paa Staden Altonas Propositioner angaaende en Jernbane fra Altona til Lybek. Ref, gjør opmærksom paa den betydelige Aftagen i Passagen gjennem Sundet, og søger Aarsagen hertil, deels i temporaire Grunde, f. Ex. meget gunstige Høste og derved formindsket Kornhandel, Cholera-Angst og Embargoen paa de hollandske Skibe, deels i blivende, som i Af tagelsen af Brændeviisforbruget og Geneverfabricationen i Holland, og i Tilførsterne af Tømmer fra Kanada og Dalmatien, Hamp fra Nyseeland og Talg fra Buenos=Aires til England, der tilforn næsten udelukkende hentede disse Vare fra Østersøen. "Men, slutter han, "naar et Lands eller en Egns Handel er i Aftagende, saa kan den kun hæves igien ved stor Begunstigelse og Lettelse, medens den ved Jndskrænkning derimod let ganske standses, og om det end ikke synes muligt paa anden Maade at dække det Deficit, der var at befrygte for vor Statskasse, om Sundtolden aldeles blev ophævet, saa torde dog Danmarks saavelsom samtlige ved Østersøen liggende Landes fremtidige Jnteresse idetmindste kræve en snarlig og betydelig Nedsættelse i denne Afgivt." Til Ære for D. K. H. Prinds Frederik Ferdinand og Gemalinde gav Hs. Ex. Statsministeren Grev Rantzau et Slags Folkefest den 21de Juli paa Breitenburg. Paa Pladsen foran Slottet havde Bønderpigerne fra 4 Byer, eens og nydeligt klædte, hver Bye sin særegne Dragt, formeret en viid Kreds, holdende en grøn Krands saa stor som Kredsen, som deri blev indesluttet, hvorpaa Jfr. Vezin (Datter af Secretair Vezin), ogsaa bondeklædt, paa en Pude overrakte Prindsesserne og Prindserne Blomsterbouquetter tilligemed en Sang. Fire andre Bønderpiger overrakte de øvrige Damer Bouquetter, og strøede Blomster omkring Herskaberne. Nu udførtes Sangen, hvorpaa der raabtes Hurra for Prinds Ferdinand og Gemalinde samt Prindsesse Julie. Derefter begav Selskabet sig gjennem den store Slotshave til en Høi, hvorfra man oversaae en grøn Plads, omgivet af en bølgende Menneskemængde. Fyrgetyve Bønderpiger, inddeelte i 4 Partier, skulde løbe omkaps, indbundne i Sække, og fik Den der først naaede Maalet af hver Trup, de paa Stænger hængende Præmier. "Dette var et overordentligt moersomt Syn. Førend Løbene gik for sig blev der sjunget: "Kong Christian stod ved høien Mast," oversat af Secretair Lobedanz, hvorpaa Prindsen udbragte et: "Længe leve!" for Kongen og Dronningen. – Siden efter blev der dandset indtil ud paa Natten. Dagen efter var Diner hos Grev Blome paa Helligenstedten; den 23de vilde D. K. H. reise tilbage til Louisenlund, og om 8 Dage til Khvn. (Aarh. Av.)¬